Up-555/05
Natisni
Opravilna št.:
Up-555/05
Datum odločitve:
21. 12. 2005
ECLI:
ECLI:SI:USRS:2005:Up.555.05
Akt:
Ustavna pritožba A. A. A. zoper sklep Višjega sodišča v Ljubljani št. I Cp 439/2004 z dne 17. 3. 2004 
Ustavna pritožba A. A. A. zoper sklep Okrajnega sodišča v Škofji Loki št. In 2003/00104 z dne 26. 4. 2004 v zvezi s sklepom Okrajnega sodišča v Škofji Loki št. 0001 In 2003/00104 z dne 19. 11. 2003
Izrek:
Ustavna pritožba A. A. A. zoper sklep Višjega sodišča v Ljubljani št. I Cp 439/2004 z dne 17. 3. 2004 se zavrže.

Ustavna pritožba A. A. A. zoper sklep Okrajnega sodišča v Škofji Loki št. In 2003/00104 z dne 26. 4. 2004 v zvezi s sklepom Okrajnega sodišča v Škofji Loki št. 0001 In 2003/00104 z dne 19. 11. 2003 se zavrže.
Evidenčni stavek:
Ustavno sodišče je ustavno pritožbo zavrglo, ker nista izpolnjeni procesni predpostavki pravočasnosti in izčrpanja pravnih sredstev.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.1, 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
14. 6. 2005
Vrsta odločitve:
sklep
Vrsta rešitve:
zavrženje
Dokument:
US25444
Dokument v PDF obliki:
Up-555-05.pdf
117 KB
Prenesite datoteko
Up-555/05-7
21. 12. 2005
SKLEP
Ustavno sodišče je v postopku za preizkus ustavne pritožbe A. A. A. iz Ž. Ž. na seji senata dne 29. novembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
1. Ustavna pritožba A. A. A. zoper sklep Višjega sodišča v Ljubljani št. I Cp 439/2004 z dne 17. 3. 2004 se zavrže.
2. Ustavna pritožba A. A. A. zoper sklep Okrajnega sodišča v Škofji Loki št. In 2003/00104 z dne 26. 4. 2004 v zvezi s sklepom Okrajnega sodišča v Škofji Loki št. 0001 In 2003/00104 z dne 19. 11. 2003 se zavrže.
Obrazložitev
1. Pritožnik (v izvršilnem postopku dolžnik) je dne 14. 6. 2005 vložil ustavno pritožbo zoper sodne odločbe, navedene v izreku. Z izpodbijanim sklepom Višjega sodišča v Ljubljani je bila zavrnjena pritožba pritožnika zoper sklep Okrajnega sodišča o zaznambi sklepa o izvršbi v zemljiški knjigi. S sklepom št. In 2003/00104 z dne 26. 4. 2004, ki ga pritožnik sicer ni predložil, ga pa z navedbami v  ustavni pritožbi izpodbija, je Okrajno sodišče v Škofji Loki zavrnilo njegov ugovor zoper sklep o izvršbi št. 0001 In 2003/00104 z dne 19. 11. 2003, ki ga je izdalo isto sodišče.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Iz podatkov, ki jih je Ustavnemu sodišču poslalo Okrajno sodišče v Škofji Loki, in iz podpisane vročilnice izhaja, da je bil pritožniku sklep Višjega sodišča v Ljubljani št. I Cp 439/2004 z dne 17. 3. 2004 vročen dne 25. 3. 2004. Ustavna pritožba zoper sklep Višjega sodišča, vložena dne 14. 6. 2005, je torej prepozna. Zato jo je Ustavno sodišče v tem delu zavrglo iz tega razloga (1. točka izreka).
3. Ustavna pritožba tudi ni dovoljena zoper sklep Okrajnega sodišča v Škofji Loki št. In 2003/00104 z dne 26. 4. 2004. Po prvem odstavku 51. člena ZUstS se namreč lahko ustavna pritožba vloži šele, ko so izčrpana vsa pravna sredstva. Zoper sklep, izdan o ugovoru, je po četrtem odstavku 9. člena Zakona o izvršbi in zavarovanju (Uradni list RS, št. 51/98 in nasl. – ZIZ) dovoljena pritožba. Pritožnik ni izkazal, da bi pritožbo vložil. Ker torej predpostavka izčrpanosti pravnih sredstev ni izkazana, je bilo treba ustavno pritožbo tudi v tem delu zavreči (2. točka izreka).
4. Senat Ustavnega sodišča je sprejel ta sklep na podlagi prve in druge alineje prvega odstavka 55. člena ZUstS in prve alineje tretjega odstavka Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić